Muskimoli
Muskimoli (myös pantheriini tai agariini) on väritön ja kiteinen isoksatsoleihin kuuluva aine. Se kiihdyttää hermotoimintaa hillitsevän GABA-reseptorin toimintaa sitoutumalla tähän reseptoriin. Muskimolilla on siksi rauhoittavia, lamaannuttavia ja dissosiatiivisia ominaisuuksia.
Hyoskyamiini
Hyoskyamiini tai (–)-hyoskyamiini on muskariinireseptoria estävä antikolinerginen tropaanialkaloidi, jota on eräissä koisokasveissa. Hyoskyamiini on atropiinin L-isomeeri. Sitä ei tule sekoittaa hyoskiiniin eli skopolamiiniin.